सड़कें, नालियां बनी, अब जयनारायण व्यास कॉलोनी के लोग हो रहे हैं परेशान
शहरकी वार्ड क्षेत्र एक में आने वाली जयनारायण व्यास कॉलोनी। कॉलोनी के पूरे क्षेत्र में लगभग 30 प्रतिशत क्षेत्र में ही पक्की सड़केंं नहीं है। जो पक्की सड़के थी उन्हें भी रूडिप ने सीवरेज की लाईन बिछाने के दौरान तोड़ दिया। साथ ही रूडिप ने कॉलोनी के चार मौहल्लों में सीवरेज की लाइन भी नहीं बिछाई। सीवरेज लाइन बिछाने के दौरान जो रूडिप के कर्मचारियों ने चैंबर बनाए वह भी अधिकांश जगहों पर ढाई से तीन फीट ऊपर तक बना दिए। कॉलोनी क्षेत्र में घरों से निकलने वाले गंदे पानी की निकासी की सुविधा के लिए अधिकांश क्षेत्र में पक्की नालियां नहीं है। ऐसे में कॉलोनीवासियों की मांग है कि कॉलोनी क्षेत्र सबसे पहले पक्की सड़कों के निर्माण के साथ गंदे पानी के लिए नालियों का निर्माण हो।
नागौर. कॉलोनीक्षेत्र में गंदे पानी की निकासी नहीं होने से गलियों में फैला पानी।
^ कॉलोनी की बसावट के बाद आज तक मोहल्ले में पक्की सड़़क का निर्माण नहीं हुआ है। घरों से जो गंदा पानी निकलता है उसके लिए निकासी की सुविधा नहीं होने से वह भी बाहर गलियों में ही बिखरा पड़ा रहता है। मोतीलालनवल, व्यास कॉलोनी।
^ मोहल्ले में हर दिन सैकड़ों वाहन निकल रहे है। पक्की सड़क नहीं होने के कारण हर समय धूल घर में उड़कर रही है। घरों की सफाई को लेकर हर दिन परेशानियों का सामना करना पड़ रहा है क्या करें। सुशीलाटाक, गृहिणी, व्यास कॉलोनी।
^ कॉलोनी में सफाई तो समय पर हो रही है लेकिन मोहल्ले में कचरा पात्र नहीं होने के कारण घरों से निकलने वाले कचरे को डालने में परेशानी हो रही है। इसके लिए नगर परिषद को अवगत भी करवाया है। भगवतीदेवी सेन, गृहिणी, व्यास कॉलोनी।
^रूडिप ने कॉलोनी में सीवरेज लाइन तो बिछा दी है। लेकिन हमारे मोहल्ले में तो लाइन बिछाई ही नहीं है। गंदे पानी की निकासी की सुविधा भी नहीं है। भंवरीदेवी, गृहिणी, व्यास कॉलोनी।
^कॉलोनी के अधिकांश क्षेत्र की गलियों में पक्की सड़कें नहीं है। जो घरों से गंदा पानी निकलता है वह भी या तो पास के खाली पड़े प्लॉटों जा रहा है या घरों के सामने गलियों में ही बिखरा पड़ा रहता है। अजयप्रकाश रांकावत, व्यास कॉलोनी।
^कॉलोनी में गंदे पानी की निकासी के लिए नालियों के निर्माण के लिए बजट स्वीकृत हो चूका है। वार्ड की गलियों में भी पक्की सड़कों के निर्माण कार्य को लेकर सभापति को कई बार अवगत करवा चूकें है। कॉलोनी में जल्द ही विकास कार्य शुरू करवाए जाएगे। सरोजसैन, वार्ड-पार्षद संख्या-1, व्यास कॉलोनी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva